section_heading: World ov Worms (1998. – 2002.)
paragraph_text: Gitarist Thomas Thormodsæter Haugen (znan kao Zamoth ili Samoth) osnovao je Zyklon 1998. s Thorom Andersom "Destructhorom" Myhrenom (gitara), Vidarom "Daemonom" Jensenom (vokali) i Trymom Torsonom (bubnjevi). Ta postava, kojoj se naknadno pridružuje i basist Tony "Secthdamon" Ingebrigtsen, snimila je album World ov Worms koji je objavljen 2001. Nakon snimanja vokalnih dijelova za album Daemon je napustio sastav i novi vokalist postao je Secthdamon. Iste je godine Zyklon nastupio na festivalu Milwaukee Metalfest.